På Frederikshavn Kirkegård ligger der masser af krigergrave med allierede flyvere - men også tyske krigergrave. Mens de tyske krigergrave er rene og velholdte, er de allieredes krigergrave beskidte og fulde af mos.

Kirkegårdsleder Michael Høgh Nielsen viser rundt på Frederikshavn Kirkegård og især blandt de 61 britiske og amerikanske flyvere, der ligger begravet på den flotte kirkegård. - Vi er ret stolte over de mange krigergrave og gør alt for at holde dem pæne og rene, siger kirkegårdslederen Michael Høgh Nielsen. Men Kirkegårdslederen er knap så stolt over, hvor beskidte og grimme de 61 allieredes krigergrave ser ud lige nu. Der er også andre, der har bemærket hvor grimme de 61 krigergrave ser ud. Flere trofaste kirkegængere, der kommer på kirkegården, undrer sig, nogen kalder det en skændsel - især når de mange tyske krigergrave, der ligger ved siden af de allieredes krigergrave, er pæne og velholdte - Vi må desværre ikke selv rengøre de 61 allieredes krigergrave. De er lavet af en speciel sandsten, der ikke tåler kemikaler, siger Michael Høgh Nielsen, - og grunden til de tyske krigergrave ser flotte og rengjorte ud er, at dem må de ansatte på Frederikshavn Kirkegård gerne gøre rent. Rengøring af de britiske og amerikanske flyvergrave står en frivillig organisation fra England for, Commonwealth War Graves Commission. Hvert andet år tager de rundt i hele Europa, hvor der findes disse krigergrave, der bliver de rengjort med en speciel dampmaskine. - Men den her corona-krise, der er lige nu, har gjort, at rengøringsholdet fra England er strandet i Sverige, siger kirkegårdslederen Michael Høgh Nielsen. - Derfor ser de 61 allieredes krigergrave misligeholdte ud i øjeblikket, og der var ikke noget, vi heller ville end rengøre dem, men vi er bange for, vi gør mere skade end gavn , siger kirkegårdslederen. Hvornår de 61 krigergrave bliver rengjort, tør kirkegårdslederen ikke gisne om. Det afhænger af enden på coronakrisen.